CELEX: C2004/262/108
Language: sl
Date: 2004-10-23 00:00:00
Title: Zadeva T-360/04: Tožba FG Marine S.A. proti Komisiji Evropskih skupnosti, vložena dne 2. septembra 2004

23.10.2004   
            
            
               SL
            
            
               Uradni list Evropske unije
            
            
               C 262/59
            
         Tožba FG Marine S.A. proti Komisiji Evropskih skupnosti, vložena dne 2. septembra 2004
   (Zadeva T-360/04)
   (2004/C 262/108)
   Jezik postopka: francoščina
   FG Marine S.A., s sedežem v Roissy (Francija), ki jo zastopa Marie-Aline Michel, avocat, z naslovom za vročanje v Luksemburgu je dne 2. septembra 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               Komisiji Evropskih skupnosti v korist tožeče stranke iz naslova nepogodbene odgovornosti, ki izhaja iz sprejete Odločbe Komisije 2000/513/ES z dne 8. septembra 1999 o dodelitvi državne pomoči Francije družbi Stardust Marine (UL L 206, str. 6), naloži plačilo odškodnine in ugotovi da odškodnina, ki jo ta lahko zahteva ne bi smela znašati manj kot 200 000 000 francoskih frankov (30 489 803, 44 EUR).
            
         Tožbeni razlogi in bistvene navedbe
   Tožeča stranka v tej zadevi je družba, večinski delničar družbe Stardust Marine, ki želi da Skupnost nosi odgovornost zaradi škode, ki naj bi ji nastala zaradi Odločbe Komisije z dne 8. septembra 1999 s katero so bili razglašeni za nezdružljive s skupnim trgom in je bilo odrejeno povračilo povečanj kapitala, predujemov na tekočem računu in finančnih sanacij, ki jih je izvršil Consortium de Réalisation (CDRE) organ Stardust Marine v okviru načrta finančne reorganizacije v prisilni poravnavi, ki ga je napravil Credit Lyonnais.
   Obveznost nadomestila škode iz zadevne odločbe naj bi nastala zaradi predložitve bilance stanja Stardust Marine, s katero je bil tožeči stranki odvzet delež pri preoblikovanju, ki ga je izvedla.
   V podporo svojim navedbam FG Marine najprej zatrjuje, da naj sporna odločba, razglašena za nično s sodbo Sodišča z dne 16. maja 2002 v zadevi C-482/99 Francoska republika proti Komisiji Evropskih skupnosti (1), ne bi spoštovala načela zasebnega vlagatelja. Poleg tega, naj Komisija ne bi upoštevala takratnjih okoliščin in naj ne bi upoštevala Credit Lyonnaisa in njena hčerinska podjetja kot delničarje Stardust Marine, ampak kot bančnike. Nazadnje, zadevna odločba naj ne bi popolnoma upoštevala izgledov prisilne poravnave Stardust Marine.
   
      (1)  Recueil 2002, str. I-4397.